
PLANEERIMIS- JA MAJANDUSOSAKOND 



	Detailplaneeringu menetlusse
kaasatud isik
	                      
                       21.08.2026 nr 7-1.3/2396





Teavituskiri: Vana-Narva mnt 2, Vana-Narva mnt 4 ja Saha-Loo tee 11 kinnistute ning lähiala detailplaneeringu koostamise algatamine ning lähteseisukohtade kinnitamine

Vana-Narva mnt 2, Vana-Narva mnt 4 ja Saha-Loo tee 11 kinnistute ning lähiala detailplaneeringu koostamise algatamine ja lähteseisukohtade kinnitamine algatati Maardu Linnavalitsuse 04.08.2026 korraldusega nr 401. Detailplaneeringu koostamise eesmärk on planeeringuala kruntideks jagamine, kruntide hoonestusala määramine, äri- ja tootmishoonete ehitusõiguse ulatusemääramine, detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja -rajatiste ning avalikule teele juurdepääsuteede võimaliku asukoha määramine, ehitiste ehituslike, arhitektuuriliste ja kujunduslike tingimuste määramine, liikluskorralduse põhimõtete määramine, haljastuse ja heakorrastuse põhimõtete määramine. Planeeringuala suurus on ligikaudu 4,5 ha.
Detailplaneeringu algatamisettepaneku kohaselt soovitakse moodustada kaks äri- ja/või tootmismaa krunti ning ette näha ehitusõigus äri- ja/või tootmishoonete püstitamiseks. Täpsed hoonestusmahud ja lahendus selguvad detailplaneeringu koostamise käigus.
Detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks äri- ja tootmise maa-ala (ÄT).
Täiendavate uuringute koostamise vajadus selgub detailplaneeringu koostamise käigus. 
Detailplaneeringu eskiislahenduse avalik väljapanek toimub 03.09.2026 kuni 02.10.2026. Avaliku väljapaneku ajal on kõigil võimalik esitada detailplaneeringu osas oma seisukoht linnavalitsus@maardu.ee või posti teel: Maardu Linnavalitsus, planeerimis- ja majandusosakond, Kallasmaa tn 1, 74111, Maardu. Avalik arutelu toimub 12.10.2026 kell 16:00 Maardu Linnavalitsuse suures saalis.
Detailplaneeringu algatamise korraldusega ja lisadega on võimalik tutvuda Maardu linna kodulehel: https://maardu.ee/detailplaneeringud ja PLANISes: Detailplaneeringu nr 30118862.

